**projektas**

**reg. Nr. T-145**

**2.25. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės nevyriausybinių organizacijų tarybos sudarymo**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 5 dalimi, 16 straipsnio 2 dalies 6 punktu, 18 straipsnio 1 dalimi, Lietuvos Respublikos nevyriausybinių organizacijų plėtros įstatymo 6 straipsnio 3 ir 4 dalimis, vykdydama Pasvalio rajono savivaldybės nevyriausybinių organizacijų tarybos nuostatų, patvirtintų Pasvalio rajono savivaldybės tarybos 2014 m. spalio 22 d. sprendimu Nr. T1-200 „Dėl nevyriausybinių organizacijų tarybos sudarymo ir jos nuostatų patvirtinimo“, 8 ir 9 punktus, atsižvelgdama į Pasvalio rajono bendruomenių sąjungos 2022 m. birželio 14 d. raštą Nr. SD-3 ,,Dėl narių delegavimo”, Pasvalio rajono savivaldybės taryba nusprendžia:

1. Sudaryti šios sudėties naujos (2 metų) kadencijos Pasvalio rajono savivaldybės nevyriausybinių organizacijų tarybą:

1.1. Gediminas Andrašūnas – Pasvalio rajono savivaldybės tarybos narys;

1.2. Vaidotas Gikys – Kraštų kaimo bendruomenės narys;

1.3. Antanas Kairys – Pasvalio rajono savivaldybės tarybos narys;

1.4. Vilma Matuzevičienė – Pasvalio rajono Pumpėnų bendruomenės narė;

1.5. Gražina Paliulienė – Pasvalio rajono Atžalyno bendruomenės pirmininkė

 1.6. Helena Simonaitienė – Pasvalio rajono savivaldybės tarybos narė;

1.7. Aušra Šamelienė – Pasvalio rajono Namišių krašto bendruomenės pirmininkė;

1.8. Larisa Tuominienė – Pasvalio rajono Vaškų krašto bendruomenės pirmininkė;

1.9. Stasys Vainauskas – Pasvalio rajono savivaldybės tarybos narys.

2. Pripažinti netekusiu galios Pasvalio rajono savivaldybės tarybos 2019 m. gegužės 30 d. sprendimą Nr. T1-117 „Dėl Pasvalio rajono savivaldybės nevyriausybinių organizacijų tarybos sudarymo“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2022-06-15

Suderinta DVS Nr. RTS-163

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės nevyriausybinių organizacijų tarybos sudarymo**

**2022-06-14**

Pasvalys

1. **Sprendimo projekto rengimo pagrindas.**

Pasvalio rajono savivaldybės tarybos sprendimu buvo sudaryta ir veikia nevyriausybinių organizacijų taryba (toliau‘0Taryba), kurios funkcijos yra: analizuoti savivaldybės nevyriausybinių organizacijų (toliau–NVO) sektoriaus problemas ir poreikius; rengti ir teikti Savivaldybės institucijoms siūlymus dėl nevyriausybinių organizacijų veiklos skatinimo; skleisti informaciją apie savivaldybėje veikiančias NVO, jų iniciatyvas, veiklą ir patirtį, informuoja visuomenę apie Tarybos tikslus ir veiklą; inicijuoti NVO pasitarimus, seminarus ir mokymus aktualiais veiklos klausimais; savivaldybės ir NVO bendradarbiavimo klausimais bendradarbiauti su užsienyje veikiančiomis NVO ir NVO veiklą koordinuojančiomis institucijomis; teikti Savivaldybės tarybai, Savivaldybės tarybos komitetams, Savivaldybės administracijai siūlymus dėl Savivaldybės prioritetų, susijusių su NVO palankios aplinkos Savivaldybėje kūrimu, nustatymo ir NVO aktualių klausimų sprendimo; konsultuotis su NVO ir prireikus kurti bendras darbo grupes konkretiems klausimams spręsti; vertinti ir teikti pasiūlymus dėl Savivaldybės nevyriausybinių organizacijų programų ar projektų finansavimo ir kt.

Atsižvelgiant į Vyriausybės atstovų įstaigos Vyriausybės atstovo Panevėžio Utenos apskrityse 2022 m. birželio 2 d. raštą Nr. S3-67 (5.14 E) ,,Dėl nevyriausybinių organizacijų plėtros įstatymo įgyvendinimo“, Pasvalio rajono savivaldybės nevyriausybinių organizacijų tarybos 2022 m. gegužės 20 d. protokolą Nr. TO-2, Pasvalio rajono bendruomenių sąjungos 2022 m. birželio 14 d. raštą Nr.SD-3 ,,Dėl narių delegavimo”, reikalinga patvirtinti naujos sudėties NVO tarybą.

Nevyriausybinių organizacijų tarybos sudėtį tvirtina Savivaldybės taryba. Taryba sudaroma iš 9 (devynių) narių: 4 (keturi) Tarybos nariai – Savivaldybės institucijų, įstaigų atstovai, 5 (penki) Tarybos nariai – NVO, veikiančių Savivaldybės teritorijoje atstovai. Tarybos sudėtį tvirtina Savivaldybės taryba. Taryba renkama dvejiems metams. NVO tarybos pirmininku renkamas nevyriausybinės organizacijos atstovas, pavaduotoju – Savivaldybės institucijos atstovas.

1. **Sprendimo projekto tikslai ir uždaviniai.**

Sprendimo projekto tikslas yra patvirtinti naujos sudėties nevyriausybinių organizacijų tarybą. Paskirti naują nevyriausybinės organizacijos tarybos pirmininką ir pavaduotoją. Pirmininkas turi būti renkamas iš nevyriausybinių organizacijų atstovų, o pirmininko pavaduotojas – savivaldybės institucijos ar įstaigos atstovas. Taryba renkama dvejiems metams.

1. **Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos kriminogeninei situacijai ir korupcijai neturės.

**4. Skaičiavimai, išlaidų sąmatos, finansavimo šaltiniai.**

Papildomam finansavimui poreikio nėra.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

 **6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų priimti nereikės.

 **7. Sprendimo antikorupcinis vertinimas.**

Sprendimo antikorupcinis vertinimas nėra reikalingas.

 **8. Sprendimo projekto iniciatoriai ir asmuo atsakingas už sprendimo vykdymo kontrolę**

 Pasvalio savivaldybės administracijos Bendrojo skyriaus vyresnioji specialistė Dalia Grigaravičienė.

 PRIDEDAMA. Pasvalio rajono bendruomenių sąjungos 2022 m. birželio 14 d. raštas Nr.SD-3 ,,Dėl narių delegavimo”, 1 lapas.

Bendrojo skyriaus vyresnioji specialistė Dalia Grigaravičienė